
ПРИЛОЖЕНИЕ № 11 


РИ-ИСУ 09.02.00.00.00/11-1
Рег.№93-00- 8922/17.08.2026г.
ЗАПИТВАНЕ ЗА ОФЕРТА
Относно: Офертно проучване за избор на изпълнител за доставка на оригинални и/или съвместими консумативи за офис техника и копирна хартия
I. ОПИСАНИЕ НА ПРОДУКТА.

Целта на настоящото проучване е избор на доставчик, с когото „Асарел Медет” АД в качеството си на Купувач да сключи рамков договор. 
Към настоящото Запитване за оферта е приложена Спецификация с прогнозно годишно количество на доставяните оригинални и/или съвместими консумативи за офис техника и копирна хартия, изготвена на база доставките през последната една година. 
II. ТЕХНИЧЕСКА ЧАСТ НА ОФЕРТАТА:
Техническата част на офертата е задължително да съдържа информация за:
      1. Подробно описание на артикулите – каталожен №, марка, материал, дебелина, брой в опаковка и/или други.  Задължително е да се спазва номерацията.
     2. Франкировка - DDP склад на Купувача, гр. Панагюрище, площадка Асарел;
     4. Срок на доставка - 
    
4.1. за текуща – до 5 дни след писмена поръчка 
    
4.2. за спешна – до 24 часа след поръчка 
Начин за поръчване – изготвените от всеки цех и отдел поръчки / талони  за необходимите видове и количества стоки се изпращат на  Доставчика по e-mail, Количество –  периодични поръчки на Купувача, 
Опаковка – индивидуална опаковка за всяка поръчка / талон; 
     5. Гаранционен срок – минимум 12 месеца, след доставка;
     6. Качество – да се представят сертификат за произход и качество;
     7. Фирмени документи – да предоставят актуално състояние и счетоводен баланс, и отчет за приходи и разходи за последната отчетна финансова година.
     8. Валидност на офертата - следва да бъде минимум три месеца, след срока на подаването й;  

От страна на „Асарел-Медет”АД се изготвя проекто-договор на основание утвърдените в дружеството типови договори и се предоставя на избрания участник за бележки и коментарии в процеса на договаряне. 
     9. Варианти за вземане / изкупуване обратно на използваните оригинални/ съвместими тонер касети.
III. ТЪРГОВСКА ЧАСТ НА ОФЕРТАТА
Търговската част на офертата е задължително да съдържа информация за:
1. Твърда ед. цена в евро без ДДС и запазване асортимента от стоки за срока на договора; 
Участниците следва да приложат оферираната спецификация във формат xls(x) и/или на CD.

        1.1. За стоки невключени в спецификацията да оферират % търговска отстъпка от актуални цени по каталог и сайт.  
    2. Условия на плащане - минимум 30 календарни дни след доставка;
ІV. ОБЩИ ИЗИСКВАНИЯ КЪМ ДОСТАВЧИЦИТЕ:

      1. Представяне на препоръки от 3 други настоящи клиенти и Референтен списък на клиенти с адреси и телефони с годишни количества доставки или година на доставяне на стоки със същите параметри.

      2. Представяне на Декларация по образец съгласно Политиката на „Асарел-Медет“ АД за съответствие с режим на наложени международни ограничителни мерки и мерки върху търговията.
V. ПРЕДСТАВЯНЕ НА ОФЕРТИТЕ:
1. Офертите се изпращат, адресирани до Директор „Одит и Контрол“ по пощата в запечатан плик с ненарушена цялост. Офертата следва да бъде подадена в голям плик с надпис: 
„Оферта за доставка на оригинални и/или съвместими консумативи за офис техника и копирна хартия “, съдържащ запечатани два отделни плика, със следното съдържание:  
Запечатан плик № 1 с надпис „ДОКУМЕНТИ” (Техническа част), съдържащ всички необходими документи, касаещи предлаганите технически характеристики, техническите изисквания и спецификации, гаранционен срок, предлаган срок за доставка/ изпълнение, референции и други специфични изисквания съгласно изискванията, описани в т. II, без цени.

Запечатан плик № 2 с надпис „ТЪРГОВСКИ УСЛОВИЯ”, съдържащ предложението на доставчика за предлаганата цена и начин на плащане, съгласно изискванията, описани в Точка III.
Краен срок за предоставяне на офертите до 16:00 ч. на 09.09.2026 г.

Оферти, получени след крайния срок за представяне, няма да бъдат разглеждани. Офертите не подлежат на промяна след изтичане на крайния срок за представянето им.

VI. ОТВАРЯНЕ И ОЦЕНКА НА ОФЕРТИТЕ:
      1. Офертите се отварят и разглеждат от избраната за целта комисия. След приключване работата на комисията всички фирми се уведомяват писмено за резултатите от класирането.
      2. Обръщаме Ви внимание, че създаденият ред в дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител или върху качеството на входящия контрол чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.

      3. За допълнителна информация и електронен вариант на настоящото запитване: www.asarel.com /Актуално / Търсене и Предлагане.
      4.  За контакти: 
Лилия Спасова, Специалист Доставки, е-mail: lspasova@asarel.com.
Николай Немски, Експерт Търговия, е-mail: nnemski@asarel.com.
